Značka VW má za sebou rekordný október
Predaj značky VW v októbri medziročne stúpol o 7,7 % na 550.900 vozidiel. Motorom expanzie odbytu bol predaj v Číne, ktorý sa zvýšil približne o 9 %, uviedol šéf predaja Jürgen Stackmann.
Za prvých 10 mesiacov tohto roka predaj značky VW vzrástol o 3,2 % na 5,04 milióna áut.
Odbyt v Nemecku však v októbri opäť klesol. Znížil sa o 2,5 % na 41 900 vozidiel. Od januára do konca októbra predaj značky VW na domácom trhu padol o 6,9 % na 441.800 áut.
Odbyt sa znížil aj v západnej Európe, kde sa v októbri predalo 109 100 automobilov značky VW. To bolo o 3 % menej než v rovnakom mesiaci vlani. Za prvých 10 mesiacov tohto roka predaj padol o 3,1 % na približne 1,24 milióna áut.
Naopak, výrazne pozitívne sa okrem Číny vyvíjal odbyt predovšetkým v Južnej Amerike, a to hlavne v Brazílii, kde predaj vyskočil o 73,6 %, ale aj v USA.
transport.sk, TASR
Diskusia k článku
Zatiaľ neboli vložené žiadne komentáre